钦定古今图书集成/明伦汇编/官常典/第661卷 > 冯芳
## 钦定古今图书集成/明伦汇编/官常典/第661卷 > 冯芳

按《宁波府志》：“‘芳，字德秀，善属文，通五经。举永乐十五
年乡试。仁宣朝始谒选。时以皇太后命写《楞严经》千
卷，择贡生善书者任之。制云：‘经完当与进士’。芳与焉。
上章自劾曰：‘臣以佛经授美官，是以异端进也。如名
教何’？昧死辞’。上笑曰：‘腐举人。与教职去’。遂授长寿训
导，转洛阳教谕，前后十八年，竟不得迁。尝自题其像”
曰：“维岁戊申，四十有六。钦授师儒，敬修弥笃。正道自
持，邪说罔惑。程、朱训，垂幸以自淑。”所著有《尚书补注》
《易传发明》，烬于火，学者称为“长寿先生”，从官号也。